b'\n_START_ARTICLE_\nTheresa Scavenius\n_START_SECTION_\nFamilie\n_START_PARAGRAPH_\nTheresa Scavenius er oldebarn af Fergus Roger Scavenius, en lillebror til Erik Scavenius.\n_START_SECTION_\nUddannelse\n_START_PARAGRAPH_\nTheresa Scavenius er student fra Christianshavns Gymnasium, og har studeret tysk p\xc3\xa5 K\xc3\xb8benhavns Universitet med bachelor-projekt om Thomas Mann i 2007. Det er ikke oplyst om denne uddannelse er afsluttet. Hun blev cand.scient.pol. fra K\xc3\xb8benhavns Universitet 2011. Hun forsvarede ph.d.-afhandlingen Moral Responsibility for Climate Change: A Fact-Sensitive Political Theory i 2014.\n_START_SECTION_\nKarriere\n_START_PARAGRAPH_\nScavenius blev ansat p\xc3\xa5 Aalborg Universitet i 2017. Her underviser hun p\xc3\xa5 uddannelsen i tekno-antropologi. Scavenius har siden 2017 v\xc3\xa6ret tilknyttet forskningsprojektet Institutional mediation, emergent technologies and green transition paths ved Aalborg Universitet._NEWLINE_Hun er sammen med Steve Rayner medforfatter til bogen Institutional Capacity for Climate Response: A New Approach to Climate politics (2018) og sammen med Christian Rostb\xc3\xb8ll medforfatter til bogen Compromise and Disagreement in Contemporary Political Theory (2017). Scavenius har skrevet om klima i flere medier.\n_START_SECTION_\nPolitisk karriere\n_START_PARAGRAPH_\nTheresa Scavenius har v\xc3\xa6ret medlem af Det Radikale Venstre 2016-2017, hvor hun meldte sig ud efter at have tabt valget til n\xc3\xa6stformand i partiet.  I december 2017 meldte Theresa Scavenius sig ind Alternativet og blev valgt som folketingskandidat i Nordsj\xc3\xa6llands Storkreds den 14. april 2018.\n_START_SECTION_\nPrivate donationer\n_START_PARAGRAPH_\nI marts 2019 blev det kendt, at Scavenius havde modtaget 300.000 kr. til sin valgkamp fra tre store enkeltdonorer, herunder 50.000 kr. fra en tidligere kapitalforvalter og 50.000 kr. fra en tidligere h\xc3\xb8jtst\xc3\xa5ende ansat i investeringsbanken Goldman Sachs. Partif\xc3\xa6ller i Alternativet kritiserede donationerne, da de frygtede, at pengene var tjent p\xc3\xa5 en m\xc3\xa5de, som var uforenelig med partiets v\xc3\xa6rdier og mente, at donationerne var i strid med partiets princip om at penge ikke skal indg\xc3\xa5 i politik. Scavenius svarede p\xc3\xa5 kritikken, idet hun blandt andet udtalte: "Pointen er, at jeg st\xc3\xa5r for noget s\xc3\xa6rligt, som de her mennesker har givet 300.000 kroner til".'